Tallinna Linna Rahvasaadikute Nõukogu Täitevkomitee Siseasjade Valitsus

Tallinna Linna Rahvasaadikute Nõukogu Täitevkomitee Siseasjade Valitsus (Tallinna RSN TK SAV, Tallinna Linna TSN TK Siseasjade Valitsus) oli Eesti NSV piirkondlik siseturvalisuse eest vastutav riiklik haldusasutus, Tallinna Linna Rahvasaadikute Nõukogu Täitevkomitee ja Eesti NSV Siseministeeriumi haldusalas. 

Teeninduspiirkond oli Tallinna ja Maardu linn. Tallinna Linna TSN TK Miilitsavalitsus ja Tallinna Linna TSN TK Siseasjade Valitsus asus Tallinnas, Vaksali tänav 18 ja pärast seda Lubja tänav 4.

Tallinna Siseasjade Valitsus koosnes Tallinna siseasjade valitsuse keskasutustest ja linnarajoonide piirkondlikest siseasjade osakondadest.

Tallinna Linna Töörahva Saadikute Nõukogu Täitevkomitee Siseasjade Valitsus moodustati 1969. aasta jaanuaris Eesti NSV Ülemnõukogu Presiidiumi seadlusega nr 76 "Linnade ja rajoonide töörahva saadikute nõukogude täitevkomiteede miilitsaosakondade reorganiseerimisest linnade ja rajoonide töörahva saadikute nõukogude täitevkomiteede siseasjade osakondadeks"

Siseasjade asutuste ülesanded olid avaliku korra tagamine, võitlus kuritegevusega ja selle ennetustöö, valveteenistus tähtsamates riigiasutustes, elanike elukoha registreerimine, siseriiklike passide väljaandmine ja passirežiimi elluviimine, mootorsõidukite registreerimine, tehniline kontroll ja liiklusohutuse tagamine, mitmesuguste tegevuslubade väljaandmine ja esemete registreerimine (tulirelvad, lõhkeained, kirjutusmasinad, paljundus- ja trükiseadmed, pitsatite ja stampide kinnitamine jm), koos tsiviilkaitse ja tuletõrje keskasutustega sellealase töö organiseerimine, kaadri väljaõpe.

Juhtkond ja organisatsioon

Juhid
1945, Eduard Ivan p Simon, Eesti NSV SARKi Tallinna linna miilitsavalitsuse ülem
1. juuni 1946 – 17. august 1946, Aleksandr Ražev, Tallinna linna miilitsavalitsuse ülema asetäitja
28. mai 1953 – , E.I.Miller, ENSV RJM  Tallinna Miilitsavalitsuse ülem
28. mai 1953 – , M.N.Alekseejev, Tallinna linna Miilitsavalitsuse ülema asetäitja
15. august 1953 –	1. september 1953, Dmitri Sokolov, ENSV RJM Tallinna Miilitsavalitsuse ülem
1. september 1953 – , Dmitri Sokolov, Eesti NSV Siseministeeriumi Tallinna linna miilitsavalitsuse ülem
Mihhail Kukli Mihhaili p., Tallinna Linna Miilitsavalitsuse ülema asetäitja poliitalal (1954)
1957 – Dmitri Sokolov, Tallinna Linna TSN Täitevkomitee Miilitsavalitsuse ülem
1959, Edmund Näär, Tallinna Linna TSN Täitevkomitee Miilitsavalitsuse ülem

– 4. veebruar 1971, Vitali Jõesaar, Tallinna RSN TK SAV-i ülem;		
1971–1972, Aleksander Snoting, Tallinna RSN TK SAV-i ülem;	
14. november 1973 – 27. märts 1979, Marko Tibar, Tallinna RSN TK SAV-i ülem;	
1. juuni 1979 – 1. juuli 1982, Kalju-Endel Alaväli, Tallinna RSN TK SAV-i ülem;
18. juuni 1984 – 2. aprill 1990, Leonid Zupsman, Tallinna RSN TK SAV-i ülem;	
2. aprill 1990 – 1. märts 1991, Raik Saart, Tallinna RSN TK SAV-i ülem.

Organisatsioon
Tallinna Linna Rahvasaadikute Nõukogu Täitevkomitee Siseasjade Valitsus ehk Tallinna RSN TK SAV
Sekretariaat
 Tallinna Linna RSN TK SAV, kriminaaljälituse osakond;
 Tallinna Linna RSN TK SAV, sotsialistliku omandi riisumise vastase võitluse osakond;
 Tallinna Linna RSN TK SAV, uurimisosakond;
Välisteenistuse osakond
Passiosakond koos aadressbürooga
Viisade ja välismaalaste registreerimise osakond
Teaduslik-tehniline osakond
Päästeteenistuse osakond
Riiklik autoinspektsioon
Ajalehe Na Straže toimetus

Piirkondlikud asutused
Tallinna Linna Lenini rajooni RSN TK SAO, Pärnu maantee 11, Tallinn;
Tallinna Linna Mererajooni RSN TK SAO, Lydia Koidula tänav 24 ja Lubja tänav 6, Tallinn;
Tallinna Linna Kalinini rajooni RSN TK  SAO, Niine tänav 15 Vaksali tänav 18 ja Pavel Nahhimovi tänav 15, Tallinn;
Tallinna Linna Oktoobri rajooni RSN TK  SAO, Joosep Laari tänav 23, Tallinn.
Tallinna Linna Keskrajooni TSN TK miilitsaosakond, Pärnu maantee 29 ja Pärnu maantee 11, Tallinn.

Ajalugu

SARKi Tallinna Linna Miilitsavalitsus 
1. septembril 1940. aastal moodustati Eesti NSV Siseasjade Rahvakomissariaadi Töölis-Talupoegade Miilitsavalitsus, seniste maakonna prefektuuride (Tallinna-Harju prefektuuri) asemele loodi maakondade miilitsaosakonnad, mis koosnesid jaoskondadest ja miilitsavolinikest. Maakondade ja linnade miilitsaosakonnad, mis formaalselt olid kohaliku töörahva saadikute nõukogu täitevkomitee osakonnad allusid SARKi Miilitsavalitsusele.

Tallinnas reorganiseeriti miilitsaosakond 1946. aastal, pärast linnarajoonide moodustamist, reorganiseeriti Tallinnas miilitsaosakond (Pärnu maantee 27) Tallinna Miilitsavalitsuseks ja loodi linnarajoonide miilitsaosakonnad. Tallinna Linna Miilitsavalitsusele allus ka üksik motoriseeritud operatiivdivisjon.

Vt ka Tallinna linnarajoonid: 1945–1946 Kopli rajoon, Mererajoon, Kesklinna rajoon, Keskrajoon, Kalinini rajoon, Nõmme rajoon, Lenini rajoon, Oktoobri rajoon

Tallinna Linna TSN TK Siseasjade Valitsus 
1965. aastal oli Eestis 6 vabariikliku alluvusega linna ja 15 maarajooni, millel oli miilitsaosakond või Tallinnas, Tallinna Miilitsavalitsus. 1968. aasta lõpul nimetati Eesti NSV Siseministeeriumi Miilitsavalitsus Eesti NSV Siseministeeriumi Siseasjade Valitsuseks, 1969. aastal Tallinna Linna TSN TK Miilitsavalitsus – Tallinna Linna TSN TK Siseasjade Valitsuseks ja siseasjade osakondadeks.

Tallinna Linna RSN TK Siseasjade Valitsus 
1977. aastal vastu võetud uue Nõukogude Sotsialistlike Vabariikide Liidu ja Eesti Nõukogude Sotsialistliku Vabariigi konstitutsiooni kohaselt nimetati senised Töörahva Saadikute Nõukogud ümber Rahvasaadikute Nõukogudeks ning ka Tallinna Linna Rahvasaadikute Nõukogu Täitevkomitee SAV – Tallinna Linna RSN Täitevkomitee Siseasjade Valitsuseks.

Vaata ka
Tallinna Oblasti Miilitsavalitsus
Tallinna Miilitsa Peavalitsus
Tallinna Politseiprefektuur

Viited 

Sisejulgeolek
20. sajand Tallinnas
Eesti NSV Siseministeerium